EkBass/fiwiki-20250220-pages-articles huggingface dataset:
Isosanta

Isosanta ( ) on Porin kaupunginosa, joka sijaitsee Kokemäenjoen pohjoispuolella. Isosannan naapurikaupinginosat ovat Pormestarinluoto ja Toejoki. Kokemäenjoen vastarannalla on Porin keskusta.kartta.pori.fi Isosannan alueella sijaitsevat muun muassa Kauppakeskus Puuvilla, Porin yliopistokeskus ja Rosenlewin tehdas. Puuvillatehdas on nykyisin yrityskäytössä, Rosenlewin tehtaassa on pientä toimintaa. Porin silta johtaa Isosannasta Porin keskustaan. == Katso myös == * Isosannan saha * Porin Konepaja == Lähteet == == Aiheesta muualla == * *
Frederick Furnivall

Frederick James Furnivall (1825–1910) oli brittiläinen kielitieteilijä. Hän pani 1861 alkuun englannin kielen suurisuuntaisen sanakirjahankkeen Oxford English Dictionary. Hän myös julkaisi vanhoja tekstejä. Luokka:Brittiläiset kielitieteilijät Luokka:Vuonna 1825 syntyneet Luokka:Vuonna 1910 kuolleet
Jonathan Motzfeldt

Jonathan Motzfeldt (25. syyskuuta 1938 – 28. lokakuuta 2010) oli grönlantilainen poliitikko ja pappi. Hän kuului Siumut-puolueen perustajajäseniin vuonna 1971 ja toimi Grönlannin pääministerinä vuosina 1979–1991 ja 1997–2002. Hän syntyi vähäväkisessä Qassimiutin kylässä eteläisessä Grönlannissa. Motzfeldtin vanhemmat olivat Kirsten o.s. Klemmensen (k. 1979) ja jääkäri Søren Motzfeldt (k. 1984). Hän meni 1992 naimisiin islantilaisen Kristjana Gudrun Gudmonsdóttirin (s. 1951) kanssa. Suoritettuaan opettajatutkinnon Nuukissa 1960 Motzfeldt opiskeli vuoteen 1966 teologiaa Kööpenhaminan yliopistossa. Vuosina 1966–1979 hän työskenteli pappina Alluitsup Paassa ja Qaqortoqssa. == Kunnianosoituksia == * Nersornaati (Grönlanti) * Dannebrogin ritarikunta (Tanska) * Norjan kuninkaallinen ansioritarikunta (Norja, 1987) Motzfeldt oli myös valtio-opin kunniatohtori Alaskan yliopistossa. == Lähteet == Luokka:Grönlannin pääministerit Luokka:Vuonna 1938 syntyneet Luokka:Vuonna 2010 kuolleet
Freedom Force

Freedom Force on Irrational Gamesin kehittämä ja Electronic Artsin julkaisema taktinen roolipeli. Peli on julkaistu vuonna Windowsille. Pelin jatko-osa Freedom Force vs. Third Reich julkaistiin maaliskuussa vuonna 2005. == Pelaaminen == Pelissä pelaaja ohjaa supersankarijoukkoa, joka puolustaa Patriot Cityä erilaisia kelmejä, hirviöitä ja muita uhkaavia olentoja vastaan. == Vastaanotto == GameSpot antoi pelille arvosanaksi 9/10 arvostelussaan. == Lähteet == == Aiheesta muualla == * * Luokka:Vuoden 2002 videopelit Luokka:Windows-pelit Luokka:Irrational Games
Lars-Emil Johansen

Lars Emil Johansen (s. 24. syyskuuta 1946) on poliitikko, joka toimi Grönlannin pääministerinä vuosina 1991–1997. Hän luki alun alkaen opettajaksi. Johansen kuuluu Siumut-puolueeseen, jonka puhemiehenä hän toimi vuosina 1987–1997. Hän on luonut pitkän poliittisen uran paitsi Grönlannissa, myös emämaassa Tanskassa, jonka parlamenttiin hän on kuulunut vuosina 1973–1979 ja jälleen vuodesta 2001 vuoteen 2011. Johansen johti kampanjaa, jonka tavoitteena oli jättää Grönlanti EEC:n ulkopuolelle. Kampanja voitti kansanäänestyksen vuonna 1982, ja Grönlanti erosi EU:sta 1985. == Kunnianosoituksia == * Nersornaat (Grönlanti, hopeisena 1989, kultaisena 1996) * Dannebrogin ritarikunta (Tanska) * Kuningatar Ingridin mitali (Tanska) * Norjan kuninkaallinen ansioritarikunta (Norja) Lähde: == Lähteet == Luokka:Grönlannin pääministerit Luokka:Vuonna 1946 syntyneet Luokka:Elävät henkilöt Luokka:Opettajat
Terry Davis

Terence Anthony Gordon "Terry" Davis PC (5. tammikuuta 1938 – 9. joulukuuta 2024) oli brittiläinen Työväenpuolueen poliitikko. Hän toimi parlamentin jäsenenä vuosina 1971–1974 ja 1979–2004. Davisista tuli Euroopan neuvoston pääsihteeri vuonna 2004. Samalla hän jätti paikkansa parlamentissa; hänen seuraajakseen astui Liam Byrne niin ikään Työväenpuolueesta. Davisia edelsi Euroopan neuvoston pääsihteerinä itävaltalainen Walter Schwimmer. == Lähteet == Luokka:Yhdistyneen kuningaskunnan työväenpuolueen poliitikot Luokka:Yhdistyneen kuningaskunnan alahuoneen jäsenet Luokka:Euroopan neuvosto Luokka:Vuonna 1938 syntyneet Luokka:Vuonna 2024 kuolleet
Kristiina Ojuland

Kristiina Ojuland (s. 17. joulukuuta 1966 Kohtla-Järve) on virolainen poliitikko. Ojuland toimi Viron ulkoministerinä vuosina 2002–2005. Hän on kuulunut maan parlamenttiin vuosina 1994–2002 ja jälleen vuosina 2005–2009. Tämän jälkeen Ojuland oli Euroopan parlamentin jäsen 2009–2014. Ojuland on valmistunut Tarton yliopistosta juristiksi vuonna 1990 ja suorittanut politiikan tutkimuksen maisterin tutkinnon vuonna 2010. Hän on valmistunut diplomaatiksi vuonna 1992 Viron diplomaattikoulusta. == Poliittinen ura == Ojuland nousi ulkoministeriksi Siim Kallaksen hallitukseen tammikuussa 2002 ja jatkoi tehtävässä Juhan Partsin hallituksessa huhtikuussa 2003. Ojuland erotettiin ulkoministerin tehtävistä helmikuussa 2005, kun yhteensä 91 salaiseksi luokitellun asiakirjan kerrottiin kadonneen ulkoministeriöstä vuosien 1996–2004 aikana. Ojuland itse ei olisi suostunut eroamaan, mutta pääministeri Parts vaati ulkoministerin kantavan luottamuspulan edessä asiasta poliittisen vastuun. Ulkoministerin tehtäviensä jälkeen Ojuland oli Euroopan parlamentin jäsenenä yhden kauden ajan vuosina 2009–2014. Ojuland oli vuosina 1995–2013 Viron reformipuolueen jäsen, mutta kesäkuussa 2013 hänet erotettiin puolueesta, kun häntä epäiltiin vaalivilpistä puoluejohdon vaalissa. Ojuland perusti vuonna 2014 Kansan yhtenäisyyden puolueen (RÜE), joka ei kuitenkaan ylittänyt vaalikynnystä seuraavan kevään parlamenttivaaleissa. Toukokuussa 2015 Ojuland suljettiin viikoksi Facebookista rasististen kommenttien vuoksi. Hän oli kirjoittanut muun muassa valkoisen rodun olevan vaarassa pakolaisten vuoksi ja "neekerikysymyksen" olevan Virolle kysymys eloonjäämisestä. Ojulandin mielestä syynä sulkemiseen oli vain neekeri-sanan käyttö ja häntä ei voi syyttää rasistiseksi. ==Lähteet== == Aiheesta muualla == * Luokka:Viron reformipuolueen poliitikot Luokka:Viron ulkoministerit Luokka:Riigikogun jäsenet Luokka:Virolaiset europarlamentaarikot Luokka:Vuonna 1966 syntyneet Luokka:Elävät henkilöt
Sadoin kitaroin

Sadoin kitaroin on suomalaisen kitaransoittajan Heikki Laurilan kokoelma- albumi. Se julkaistiin vuonna 2003. == Kappaleet == # ”Caravan” (2:48) # ”El mosquito” (2:18) # ”Aaveratsastajat” (2:43) # ”Brasilialainen ukulele” (2:29) # ”Donimo bossa nova” (2:19) # ”Kolmas mies” (3:18) # ”Kuolleet lehdet” (3:41) # ”Liljankukka” (2:25) # ”Sadoin kitaroin” (2:29) # ”S'wonderful” (2:38) # ”Säkkijärven polkka” (2:00) # ”When lights are low” (3:37) # ”Ilta Välimerellä” (3:04) # ”Amado mio” (3:42) # ”Amorado” (2:12) # ”Besame mucho” (3:13) # ”Huomiseen” (3:25) # ”Italian samba” (2:40) # ”Luonasi oli aina niin ihanaa” (3:26) # ”Moliendo cafe” (2:31) # ”Samba -66” (2:27) # ”Sateen jälkeen” (3:18) # ”Sydänsuruja” (3:00) # ”Tuo suru jonka sain” (2:41) Luokka:Vuoden 2003 albumit Luokka:Suomalaiset albumit
Paavo Kinnunen (jääkäri)

Paavo Heikki Kinnunen (21. lokakuuta 1887 Rääkkylä - 25. heinäkuuta 1916 Latvia) oli suomalainen jääkäri. Hänen vanhempansa olivat työmies Pekka Kinnunen ja Anna Maria Tikkanen.Suomen jääkärien elämäkerrasto 1938Suomen jääkärien elämäkerrasto 1975 ==Jääkärikausi== Kinnunen työskenteli merimiehenä ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 29. marraskuuta 1915. Hän harrasti myös musiikkia ja oli mukana pataljoonan soittokunnassa. Hän otti osaa taisteluihin ensimmäisessä maailmansodassa Saksan itärintamalla Misse-joella ja Schmardenissa, missä hän kaatui taistelussa päähän osuneeseen vihollisen luotiin 25. heinäkuuta 1916. Kuollessaan hän oli naimaton ja kirjoilla Schmardenissa. Hänet haudattiin Tukkumin sotilashautausmaahan. Tämä harjulla sijainnut hautausmaa toimi bolševikkikaudella hiekanottopaikkana. Kinnusen hautajaisiin osallistui Saksalainen kenraali Wyneken. Kunniamerkit: Jääkärimerkki. ==Lähteet== * Jernström Erik: Jääkärit maailmansodassa Sotateos Oy Helsinki 1933 * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * Suomen sotasurmat 1914-1922 © 2001- Valtioneuvoston kanslia, Suomi Finland * Toim. Lars Westerlund, Suomalaiset ensimmäisessä maailmansodassa, Valtioneuvoston kanslian julkaisu 6/2004 ISBN 952-5354-48-2 ===Viitteet=== Luokka:Jääkärit Luokka:Vuonna 1887 syntyneet Luokka:Vuonna 1916 kuolleet
Northrop Grumman E-10 MC2A

Northrop Grumman E-10 MC2A oli suunniteltu monikäyttöinen sotilasilma-alus, jonka oli tarkoitus korvata Boeing 707:ään perustuvat konetyypit E-3 Sentry, E-8 Joint STARS ja Boeing RC-135. Sen pohjana oli kaupallinen Boeing 767-400ER. == Lähteet == == Aiheesta muualla == * Boeing E-10 page Luokka:Yhdysvaltalaiset tiedustelukoneet E-10 MC2A Luokka:Toteutumattomat lentokonesuunnitelmat Luokka:Toteutumattomat sotilaskalustot
Metsäkukkia (albumi)

Metsäkukkia on suomalaisen haitarinsoittajan Veikko Ahvenaisen studio-albumi. Se julkaistiin vuonna 1989. == Kappaleet == # Yölintu (3:48) # Amurin aallot (3:38) # Hulivilipolkka (2:36) # Sepon polkka (2:52) # Ruusuhuulesi (3:44) # Helmiä etelästä (3:54) # Kulkurin kaiho (2:42) # Muistoja Marseillesta (3:04) # Pieni polku (3:13) # Sulamith (2:53) # Metsäkukkia (3:05) # Ilta Syväjärvellä (3:22) # Ilta Välimerellä (4:30) # La Mariposita (3:08) # Rantakoivun alla (3:19) # Kun kesä on mennyt (3:17) # Takametsien kaipuu (2:40) # Ilta Oulujoella (3:07) # Mandschurian kukkuloilla (2:26) # Soittajan kaipuu. (3:46) Luokka:Vuoden 1998 albumit Luokka:Veikko Ahvenaisen albumit
Alan Williams

Alan John Williams (14. lokakuuta 1930 Caerphilly, Wales – 21. joulukuuta 2014 Lontoo) oli brittiläinen Työväenpuolueen poliitikko. Hän istui kuningaskunnan parlamentissa yhtämittaisesti vuosina 1964–2010. Hänestä tehtiin Privy Councilin jäsen vuonna 1977. ==Lähteet== Luokka:Brittiläiset poliitikot Luokka:Vuonna 1930 syntyneet Luokka:Vuonna 2014 kuolleet
Kaviokoukku

Kaviokoukku on tukevasta ja tylppäpäisestä, yleensä metallisesta koukusta ja sen kädensijasta muodostuva työkalu, jota käytetään hevosen kavion pohjan puhdistamiseen. Erityisesti kengitetyn kavion pohjaan ja säteen uurteisiin voi pakkautua monenlaista likaa, joka saattaa aiheuttaa tulehduksia ja muita kaviovaivoja ja siksi lika poistetaan kaviokoukulla, yleensä ainakin päivittäin hevosen muun puhdistuksen yhteydessä. Joskus myös kavion reunan ja kengän väliin juuttuu esimerkiksi pikkukiviä, jotka voivat saada hevosen ontumaan ja on yleensä mahdollista poistaa kaviokoukun avulla.Grooming your horse, The Horse Kaviokoukkua tarvitaan myös talvisin irrottamaan kengitettyjen kavioiden pohjiin helposti kertyviä lumipaakkuja (tiera, tilsa), jotka voivat saada hevosen liukastelemaan. == Lähteet == Luokka:Hevosten varusteet
Jan Fridegård

Jan Fridegård (oik. Johan Fridolf Johansson, käytti nuoruudessaan nimeä Fride Johansson; 14. kesäkuuta 1897 – 8. syyskuuta 1968) oli ruotsalainen kirjailija. Fridegårdia pidetään yhtenä merkittävimmistä ruotsalaisista työläiskirjailijoista. Hänen yhteiskuntakriittiset teoksensa pohjautuvat paljolti omaelämäkerralliseen aineistoon. Jan Fridegård syntyi köyhän muonamiehen poikana Uplannissa Enköpingin lähellä. Kuusivuotiaana hän muutti perheensä mukana Katrinedalin maatilalle, jossa hän sai toimia muun muassa paimenpoikana. Vuonna 1915 hän ilmoittautui Tukholman henkivartiorakuunoihin, muttei viihtynyt sotilaana. Tätä vaihetta elämässään hän kuvaa kirjassaan Äran och hjältarna (1938). Sotilasvuosien jälkeen hän teki sekalaisia töitä, kunnes perusti antikvariaatin Tukholman Östermalmille ja alkoi samalla kirjoittaa ensimmäistä romaaniaan. Kauppa kaatui konkurssiin, ja Fridegård päätyi sekä työttömäksi että asunnottomaksi ja joutui 1934 vuodeksi sairaalaan. Toivuttuaan hän alkoi kirjoittaa omaelämäkerrallisen romaanitrilogiansa ensimmäistä osaa Jag, Lars Hård (suom. Kova nuoruus), josta tuli hänen läpimurtoteoksensa. Trilogian muut osat ovat vuonna 1936 ilmestyneet Tack för himlastegen ja Barmhärtighet. Jan Fridegårdin lapsuusvuosien kotikunta Håbo perusti vuonna 2007 hänen mukaansa nimetyn palkinnon, jota on jaettu joka toinen vuosi kirjailijan hengessä toimivalle taiteilijalle, joka ”pohjoismaisen kielialueen piirissä antaa tukea ja toivoa ihmisille, jotka eivät itse saa ääntään tarpeeksi hyvin kuuluville”. Palkinnon ovat saaneet muun muassa kirjailija ja europarlamentaarikko Marit Paulsen, näyttelijä ja ohjaaja Lo Kauppi ja elokuvaohjaaja Roy Andersson. Kirjailijan perintöä vaalii Jan Fridegård -seura. ==Teokset== *Den svarta lutan, 1931 *En natt i juli, 1933 *Jag, Lars Hård, 1935 *Barmhärtighet, 1936 *Tack för himlastegen, 1936 *Offer, 1937 *Äran och hjältarna, 1938 *Statister, 1939 *Trägudars land, 1940 *Torntuppen, 1941 *Här är min hand, 1942 *Gryningsfolket, 1944 *Kvarnbudet, 1944 *Fäderna : stenåldern, 1947 *Johan From, Lars Hård och andra, 1948 *Offerrök, 1949 *Kvinnoträdet, 1950 *Lars Hård går vidare, 1951 *Johan Vallareman och andra sagor, 1952 *Porten kallas trång, 1952 *Vägen heter smal, 1953 *Sommarorgel, 1954 *Larsmässa, 1955 *Lyktgubbarna, 1955 *Flyttfåglarna, 1956 *From och Hård, 1956 *Arvtagarna, 1957 *En bland eder, 1958 *Muren, 1959 *Svensk soldat, 1959 *Soldathustrun, 1960 *Mot öster - soldat!, 1961 *Soldatens kärlek, 1962 *Hemkomsten, 1963 *Den gåtfulla vägen, 1963 *Noveller, 1965 *Tre stigar, 1967 Postuumit julkaisut *Hallonflickan, 1968 *Den blå dragonen. Självbiografiska berättelser, 1971 *Ängslyckan och andra berättelser, 1973 ===Suomennetut teokset=== *Karu nuoruus, 1943 *Portti on ahdas, romaani, 1953 *Puujumalien maa, romaani, 1946 *Tuntematon tie, 1972 *Tässä käteni, 1945 *Uhri, 1945 == Palkinnot ja tunnustukset == * De Nion suuri palkinto 1947 * Litteraturfrämjandetin suuri palkinto 1967 ==Lähteet== ==Aiheesta muualla== *Jan Fridegård.pdf Jan Fridegård artikkeli *Fridegård- museo Håbossa Luokka:Ruotsalaiset kirjailijat Luokka:Vuonna 1897 syntyneet Luokka:Vuonna 1968 kuolleet
Meksikon pikajuna (albumi)

Meksikon pikajuna on suomalaisen harmonikansoittajan Veikko Ahvenaisen studioalbumi. Se julkaistiin vuonna 1998. == Kappaleet == # Meksikon pikajuna (3:31) # Tico-Tico (3:21) # Guapita (3:50) # Kuiskauksia (3:36) # Pikku syntinen (3:13) # Kesäillan kaiho (3:12) # Mandoliinitango (4:03) # Näkemiin Argentiina (3:30) # Tavallinen tyttö (3:14) # Unskin pubissa (2:58) # Ilta skanssissa (2:39) # Sinulle kuuluu lempeni (3:02) # Syvä kuin meri (2:50) # Riemuliiterin tango (2:49) # Tähtisumua (2:44) # Sulle salaisuuden kertoa mä voisin (2:51) # Rovaniemen markkinoilla (3:20) # Pekan jenkka (2:47) # Pohjolan yö (3:04) # Syysilta erämaassa (3:16) # Paavon parempi polkka (2:45) # Polvijärven polkka (3:15) Luokka:Vuoden 1998 albumit Luokka:Veikko Ahvenaisen albumit
Manitou (yhtye)

Manitou oli suomalainen perinteistä heavy metallia soittava yhtye. Se perustettiin vuonna 1997 Kotkan Karhulassa ja ensimmäisen demonsa yhtye nauhoitti 1999. Levytyssopimuksen Manitou sai kuitenkin vasta myöhemmin ja ensimmäinen täyspitkä albumi The Mad Moon Rising julkaistiin vuonna 2004. Samana vuonna Manitou toimi Paul Di'Annon taustayhtyeenä tämän Suomen kiertueen aikana. Tärkeimmiksi vaikuttajikseen yhtye nimeää muun muassa Iron Maidenin, Queensrÿchen ja Dion. ==Diskografia== ===Studioalbumit=== * * * ===Demot ja singlet=== * * * * * * ==Aiheesta muualla== * luokka:Heavy metal -yhtyeet Luokka:Suomalaiset metalliyhtyeet
Bettina Sågbom-Ek

Bettina Maria Sågbom-Ek (vuosina 1990–1999 Sågbom-Wassell;Kuka kukin on 2007, s. 994. Helsinki 2006. ISBN 951-1-20606-0 s. 1. syyskuuta 1965 Hanko) on suomenruotsalainen toimittaja. Hänet tunnetaan parhaiten television ruotsin- ja suomenkielisistä keskusteluohjelmista Bettina S. (2002–2006, Venla-palkinto vuoden 2003 parhaana talk-show´na), Bettina S. muilla mailla (2005–2006), Bettina kiertueella (2008, parhaan talk-show’n Venla 2008, Bettina & (2009–2010), Bettina Tukholmassa (2011) ja Efter Nio Bettinan seurassa (2015). Niiden jälkeen hän on työskennellyt Svenska Ylen radiotoimittajana. Bettina Sågbom-Ek vieraana Ira Hammermannin keskusteluohjelmassa Toivomus, Yle TV1 21.10.2021. Ohjelma Yle Areenassa, katsottavissa toistaiseksi. Bettina Sågbom- Ek oli vuodesta 2000 naimisissa toimittaja ja muusikko Tomas Ekin (1957–2020) kanssa. Sågbom-Ekillä on kaksi poikaa edellisestä avioliitostaan. Vuonna 2009 Sågbom-Ek osallistui Tanssii tähtien kanssa -kilpailuun parinaan Jani Rasimus. Keväällä 2013 Sågbom-Ek kertoi perheensä saaneen tappouhkauksia samaan aikaan kun Suomessa käytiin kiivasta keskustelua ruotsin kielen asemasta. == Kirjat == * == Lähteet == == Aiheesta muualla == * Bettina Maria Sågbom-Ek Ylen sivuilla. * * Luokka:Suomalaiset toimittajat Luokka:Vuonna 1965 syntyneet Luokka:Elävät henkilöt
Frank-Walter Steinmeier

Frank-Walter Steinmeier (s. 5. tammikuuta 1956 Detmold, Nordrhein-Westfalen, Länsi-Saksa) on saksalainen sosiaalidemokraattisen puolueen (SPD) poliitikko. Hän toimi Saksan ulkoministerinä Merkelin I hallituksessa vuosina 2005–2009. Franz Münteferingin jättäessä hallituksen marraskuussa 2007 Steinmeierista tuli myös varakansleri. Hänet valittiin Saksan liittopresidentiksi helmikuussa 2017. Hänet valittiin toiselle kaudelle liittopresidentiksi 13. helmikuuta 2022. == Tausta ja yksityiselämä == Vuosina 1976–1982 Steinmeier opiskeli oikeustiedettä ja valtio-oppia Giessenin yliopistossa, ja hänestä tuli oikeustieteen tohtori vuonna 1991. Hän on naimisissa Elke Büdenbenderin kanssa ja heillä on yksi tytär. Syksyllä 2013 Steinmeieria syytettiin väitöskirjansa osittaisesta kopioinnista 1990-luvulla. Uskonnolliselta vakaumukseltaan Steinmeier on kalvinisti. == Poliittinen ura == Steinmeier toimi vuosina 1999–2005 Saksan kansliaministerinä. Saksan ulkoministerinä Steinmeier toimi vuoden 2007 ensimmäisen puoliskon ajan Eurooppa-neuvoston puheenjohtajana. Vuoden 2009 liittopäivävaaleissa Steinmeier oli Merkelin vastaehdokas liittokansleriksi. SPD kuitenkin koki vaaleissa kuitenkin merkittävän tappion CDU:lle ja Steinmeierista tuli oppositiojohtaja. Steinmeieristä tuli kuitenkin jälleen Saksan ulkoministeri 17. joulukuuta 2013 Merkelin hallitukseen. Uudessa tilanteessa, jossa Venäjä oli saanut haltuunsa Krimin ja Itä-Ukrainan sota oli jatkunut kaksi vuotta, ulkoministeri Steinmeier arvosteli sotilasliitto Naton lisääntynyttä aktiviteettiä Itäisessä Euroopassa ja Itämeren seudulla sapelinkalisteluksi ja vaati vuoropuhelua Venäjän kanssa huomauttaen, etteivät "symboliset panssarivaunuparaatit" ole omiaan lisäämään turvallisuutta. ==Lähteet== ==Aiheesta muualla== * Steinmeier Bundestagin sivuilla Luokka:Saksan ulkoministerit Luokka:Saksan presidentit Luokka:Saksalaiset sosiaalidemokraattiset poliitikot Luokka:Elävät henkilöt Luokka:Saksan varakanslerit Luokka:Vuonna 1956 syntyneet
Yorkin herttua

Yorkin herttua () on periytyvä päärinarvo, jonka on annettu Englannin kuningaskunnan ja Yhdistyneen kuningaskunnan kuninkaallisen perheen jäsenille, yleensä hallitsevan monarkin toiseksi vanhemmalle pojalle. Vuonna 1474 tapahtuneet arvonimen toisen luonnin jälkeen yksikään Yorkin herttua ei ole siirtänyt arvonimeä eteenpäin. Jokainen heistä on joko kuollut ilman perillistä tai noussut kuninkaaksi. Skotlannissa Yorkin herttuaa vastannut arvo oli Albanyn herttua. Yrjöjen aikana oli käytössä arvonimi Yorkin ja Albanyn herttua. Nykyinen Yorkin herttua on Prinssi Andrew, kuningatar Elisabet II:n toiseksi vanhin poika. Prinssi Andrewilla ei ole miespuolista perillistä. Yorkin herttuan vaimo on Yorkin herttuatar. Yorkin herttua viittaa Yorkin kaupunkiin, joka oli keskiajalla Pohjois-Englannin tärkein kaupunki. == Englannin kuningaskunnan päärinarvo == === Ensimmäinen luonti, 1385–1415, 1415–1461 === *Edmund, 1. Yorkin herttua (1341–1402). Hän oli Englannin kuningas Edvard III:n neljäs poika. *Edvard, 2. Yorkin herttua (n. 1373–1415) *Richard Plantagenet, 3. Yorkin herttua (1411–1460) *Edvard Plantagenet, 4. Yorkin herttua (1442–1483). Hänestä tuli kuningas Edvard IV vuonna 1461 ja arvonimi yhdistyi kruunuun. === Toinen luonti, 1474–1483 === *Rikhard, Yorkin herttua (1473–1483) — Edvard IV:n toinen poika. === Kolmas luonti, 1494–1509 === *Henrik Tudor, Yorkin herttua (1491–1547) — Henrik VII:n toinen poika. Kuningas Henrik VIII:ksi 1509, arvonimi yhdistyi kruunuun. === Neljäs luonti, 1605–1625 === *Kaarle Stuart, Yorkin herttua (1600–1649) — Jaakko I:n toinen poika. Kuningas Kaarle I:ksi 1625. === Viides luonti, (1633) 1644–1685 === *Jaakko Stuart, Yorkin herttua (1633–1701) — Kaarle I:n toinen poika. Kuningas Jaakko II:ksi 1685. == Yhdistyneen kuningaskunnan päärinarvo == === Kuudes luonti, 1892–1910 === *Prinssi Yrjö, Yorkin herttua (1865–1936) — Edvard VII:n toinen poika. Kuningas Yrjö V:ksi 1910. === Seitsemäs luonti, 1920–1936 === *Prinssi Albert, Yorkin herttua (1895–1952) — Yrjö V:n toinen poika. Kuningas Yrjö VI:ksi 1936. === Kahdeksas luonti, 1986– === *Prinssi Andrew, Yorkin herttua (s. 1960) — Elisabet II:n toinen poika. == Yorkin ja Albanyn herttuat == ===Ensimmäinen luonti 1716–1728=== *Prinssi Ernest Augustus, Yorkin ja Albanyn herttua (1674–1728) — Yrjö I:n nuorempi veli. Ei perillisiä. === Toinen luonti 1760–1767 === *Prinssi Edvard, Yorkin ja Albanyn herttua (1739–1767) — Walesin prinssi Fredrikin toinen poika. Ei perillisiä. === Kolmas luonti 1784–1827 === *Prinssi Fredrik, Yorkin ja Albanyn herttua (1763–1827) — Yrjö III:n toinen poika. Ei perillisiä. == Lähteet == Luokka:Yhdistyneen kuningaskunnan kuninkaalliset arvonimet Luokka:Yorkin historia
Agit Prop 1970–1977

Agit Prop 1970–1977 on suomalaisen lauluyhtye Agit Propin kokoelmalevy. Se julkaistiin vuonna 1995. == Kappaleet == # # # # # # # # # # # # # # # # # # # # # # # # # Luokka:Vuoden 1995 kokoelma-albumit Luokka:Agit Propin albumit
Huntsville

Huntsville on usean paikan nimi: ==Yhdysvallat== *Huntsville (Alabama) - suurin Huntsville-niminen paikka *Huntsville (Arkansas) *Huntsville (Missouri) *Huntsville (Ohio) *Huntsville (Tennessee) *Huntsville (Texas) *Huntsville (Utah) ==Kanada== *Huntsville (Ontario)
Ahmed Aboul Gheit

Ahmed Aboul Gheit (; s. 12. kesäkuuta 1942) on egyptiläinen poliitikko. Hän on Arabiliiton pääsihteeri vuodesta 2016. Hän toimi ulkoministerinä Hosni Mubarakin hallinnossa vuodesta 2004. Sitä aiemmin hän oli maansa YK- suurlähettiläs. == Lähteet == == Aiheesta muualla == Gheit, Ahmed Aboul Gheit, Ahmed Aboul Gheit, Ahmed Aboul Luokka:Arabiliitto
Miguel Ángel Moratinos

Miguel Ángel Moratinos (s. 8. kesäkuuta 1951 Madrid) on espanjalainen diplomaatti ja sosialistisen työväenpuolueen poliitikko. Hän toimi maansa ulkoministerinä 2004–2010 ja oli vuonna 2007 Euroopan turvallisuus- ja yhteistyöjärjestön puheenjohtaja. Moratinos nimettiin vuonna 2009 Belgradin kaupungin kunnia-asukkaaksi. == Lähteet == ==Aiheesta muualla== * Moratinos Espanjan ulkoministeriön sivulla Luokka:Espanjan sosialistisen työväenpuolueen poliitikot Luokka:Espanjan ulkoministerit Luokka:Vuonna 1951 syntyneet Luokka:Elävät henkilöt
Margaretha af Ugglas

Märta Margaretha af Ugglas, o.s. Stenbeck (s. 5. tammikuuta 1939) on ruotsalainen Maltillisen kokoomuksen poliitikko. Ugglas oli Euroopan turvallisuus- ja yhteistyöjärjestön puheenjohtaja vuonna 1993. Hän on ekonomi ja kirjoittanut toimittajana Svenska Dagbladetiin. Ugglas oli Ruotsin valtiopäivien jäsen vuosina 1974–1995. Hän toimi vuosina 1991–1994 maansa ulkoministerinä ja sai vuonna 1995 Euroopan parlamentin jäsenyyden, josta hän kuitenkin jäi pois jo samana vuonna.Margaretha af Ugglas. Parlamentin jäsenet. Viitattu 19.7.2017. == Lähteet == Luokka:Maltillisen kokoomuksen poliitikot Luokka:Ruotsalaiset europarlamentaarikot Luokka:Ruotsin ulkoministerit Luokka:Vuonna 1939 syntyneet Luokka:Elävät henkilöt
Agents Is Back!

Agents Is Back! on suomalaisen Agents-yhtyeen studioalbumi. Se julkaistiin vuonna 1996. Albumi on yhtyeen toinen solisti Jorma Kääriäisen kanssa. == Kappaleet == # "Pieni sana" (2:56) # "Salaperäinen" (3:00) # "Kuivaan pois kyyneleen" (2:42) # "Muistan kesän" (3:50) # "Moskovan valot" (3:57) # "Oothan mun" (2:55) # "Uudestaan" (3:25) # "Luonasi" (3:21) # "Aron lempeä" (3:16) # "Salainen rakkaus" (4:50) # "Sydämessäin" (3:27) # "Pois hän lähti" (2:56) Luokka:Vuoden 1996 albumit Luokka:Agentsin albumit
Abyan

Abyan () on maakunta ('muhafazat') Etelä-Jemenissä. Se on historiallinen osa Fadhlin sulttaanikuntaa. Maakunnan pinta-ala on 16 500 km² ja sen asukasluku on 543 100. Maakunnassa oleskeli terroristiryhmä Aden-Abyanin islamilainen armeija, joka teki pommi-iskun Jemenin pääkaupungissa Sanaassa elokuussa 1999 ja Abyanissa joulukuussa 1998.Verkkouutiset Ryhmän johtajana on ollut muun muassa Tariq al-Fadh.Suomen sotilas Aden sijaitsee maakunnan eteläpuolella. ==Lähteet== Luokka:Jemenin maakunnat
Underground Resistance

Underground Resistance (UR) on Detroitissa toimiva yhdysvaltalainen kollektiivi ja itsenäinen levymerkki, joka on erikoistunut teknomusiikkiin. Se edustaa Detroit-teknon toista sukupolvea ja on yksi merkittävimmistä teknovaikuttajista, joskin se on tuottanut myös muunlaista elektronista tanssimusiikkia. Kollektiivi on poliittisesti aktiivinen, ja musiikin avulla pyritään vaikuttamaan muun muassa afroamerikkalaisten ja Detroitin nuorison asioihin. Ryhmän imagoa leimaa tietty salamyhkäisyys ja militanttisuus. Underground Resistancen perustivat "Mad" Mike Banks ja Jeff Mills marraskuussa 1989. Mukaan liittyi pian Robert "Noise" Hood. Suurin osa Underground Resistancen varhaista tuotantoa on kolmikon käsialaa. Hood ja Mills jättivät ryhmän vuonna 1992, mutta Banks jatkaa edelleen sen johdossa vuonna 2008. Underground Resistancen tunnetuimpia julkaisuja ovat muun muassa Electronic Warfare -tupla-EP 1990-luvun puolivälistä ja DJ Rolandon vuonna 1999 tekemä Knights of the Jaguar. == Aiheesta muualla == * Viralliset sivut * Underground Resistance -ryhmä Discogs-sivustolla * Underground Resistance -levymerkki Discogs-sivustolla * In the flesh again - detroitilaisen Metro Times -lehden artikkeli * Underground Resistance Dublinin DEAF-tapahtumassa - kuvia, videoita, äänitiedostoja * Underground Resistancen Atlantis ja Dex haastateltavina Luokka:Yhdysvaltalaiset elektronisen musiikin artistit Luokka:Yhdysvaltalaiset levy-yhtiöt Luokka:Tekno
Ilmari Pahkajärvi

Jaakko Ilmari Kustaanpoika Pahkajärvi () oli suomalainen jääkäri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916, missä hän koki myös kohtalonsa kaatumalla taistelussa.Suomen jääkärien elämäkerrasto 1938Suomen jääkärien elämäkerrasto 1975 ==Perhe ja koulutus== Pahkajärven vanhemmat olivat maanviljelijä Kustaa Pahkajärvi ja Sanna Maria Storkock. Pahkajärvi kävi viisi luokkaa Lapuan yhteiskoulua. ==Jääkärikausi== Pahkajärvi liittyi vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 4. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, missä hän kaatui taistelussa 15. elokuuta 1916 kranaatin täysosumasta. Kuollessaan hän oli naimaton ja hänet haudattiin Gallingin (Galinin) sotilashautausmaahan saksalaisten aseveljien rinnalle. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * E.Jernström, Jääkärit maailmansodassa Sotateos oy Helsinki 1933 * Suomen sotasurmat 1914–1922 © 2001- Valtioneuvoston kanslia, Suomi Finland * Toim. Lars Westerlund, Suomalaiset ensimmäisessä maailmansodassa, Valtioneuvoston kanslian julkaisu 6/2004 ISBN 952-5354-48-2 ===Viitteet=== Luokka:Jääkärit Luokka:Vuonna 1897 syntyneet Luokka:Vuonna 1916 kuolleet
CMS-kuntoklubiketju

CMS (Club Marketing & Management Services) on kansainvälinen kuntosaleja palveleva konsulttiyritys, joka on perustettu vuonna 1965. CMS Internationalin perustaja on yhdysvaltalainen Mike Chaet, joka työskenteli yhtiön johdossa ainakin 2010-luvulle asti, kunnes hän jäi eläkkeelle. Hänen jälkeensä toimitusjohtajana alkoi toimia Mark Davis. Pohjoismaissa toiminta käynnistyi aluksi Ruotsissa vuonna 1996, jonka jälkeen mukaan liittyivät Norja ja Tanska. Suomessa toiminnan aloitti keväällä 2000 Mikko Mustala. Ensimmäiset 11 kuntoklubia liittyivät ketjuun 15. elokuuta 2000. Suomessa CMS-klubeja on 23 kplhttps://www.cmsclub.fi/cms-klubit-suomessa/ . == Lähteet == * * M&M; kuntotalo: M&M; 20 vuotta === Viitteet === == Aiheesta muualla == *CMS-Klubi *CMS Lifestyle -lehden mediakortti 2007 (pdf-tiedosto * CMS-kuntosaliketjun konsultointiyrityksen sivut *K-Kuntokeskusjärjestelmä *M&M; Kuntotalo *Liikuntakeskus Syke Luokka:Kuntokeskukset
Ntóra Bakogiánni

Theodóra ”Ntóra” Bakogiánni (usein Dóra, Bakoyánni(s), ), o.s. Mitsotáki (s. 6. toukokuuta 1954) on kreikkalainen Uusi demokratia -puolueen poliitikko. Hänen isänsä Konstantínos Mitsotákis on entinen pääministeri. Bakogiánni syntyi Kreikassa, mutta lähti vuonna 1968 perheineen Pariisiin Kreikan sotilasjuntan jaloista. Perheen palattua Ateenaan vuonna 1974 tytär meni naimisiin poliitikko Pávlos Bakogiánnisin kanssa, jonka terroristit surmasivat 26. syyskuuta 1989. Pari ennätti kuitenkin saada kaksi lasta, Alexían ja Kóstaksen. Bakogiánnista tuli isänsä henkilökunnan päällikkö vuonna 1984 tämän noustua Uuden demokratian johtoon. Hän nousi lopulta itse varaulkoministeriksi ja vuosina 1992–1993 kulttuuriministeriksi. Bakogiánni oli Ateenan pormestarina vuosina 2002–2006. Hän emännöi vuoden 2004 kesäolympialaisia ja on toiminut maansa ulkoministerinä vuosina 2006–2009. Luokka:Elävät henkilöt Luokka:Kreikan ulkoministerit Luokka:Kreikan kulttuuriministerit Luokka:Vuonna 1954 syntyneet
Windows Genuine Advantage

Windows Genuine Advantage (WGA) on Microsoftin piratisminvastainen järjestelmä, jolla pyritään varmentamaan tietokoneeseen asennetun Windows XP, Windows Vista ja Windows 7 -käyttöjärjestelmien aitous. Monet Windows Update -palvelun ja Microsoft Download Centerin tarjoamat päivitystoiminnot, (esimerkiksi Internet Explorerin ja Windows Defenderin päivitys) eivät käynnisty, ennen kuin käyttöjärjestelmän aitous on varmennettu. Tämä ei kuitenkaan koske tärkeimpiä päivityksiä (critical updates). ==Windows Genuine Advantagen poisto== Windows Genuine Advantage Notifications -ohjelman voi poistaa RemoveWGA tai Windows Loader nimisillä ohjelmilla (helpompi tapa) tai Windowsin ohjeiden mukaan (vaikeampi). ==Aiheesta muualla== * Tietoa Windows Genuine Advantagesta Microsoftin sivuilla * Windows Genuine Advantagen poistaminen Luokka:Windows-ohjelmat
Ari Laine

Aarne ”Ari” Tuovi Laine (12. joulukuuta 1912 Nurmijärvi – 19. heinäkuuta 1998 Nurmijärvi) oli suomalainen näyttelijä. Ari Laine loi pitkän uran teattereissa operettien näyttelijä-ohjaajana. Hän oli oikealta nimeltään Aarne Laine, mutta vaihtoi nimensä, jotta hänet erotettaisiin toisesta Aarne Laine -nimisestä näyttelijästä. Laine esiintyi ensimmäisen kerran elokuvassa vuonna 1936. Hän näytteli kaikkiaan 26 elokuvassa, joista viimeisessä vuonna 1973. Laine tunnetaan parhaiten Aaretti-rengin osasta Valentin Vaalan elokuvassa Siltalan pehtoori vuodelta 1953 sekä Mauno Kypenäisen osasta elokuvassa Putkinotko (1954). Hänen ainoa pääroolinsa oli Taneli Taivainen hupailussa Laivaston monnit maissa (1954). Ari Laine loi pitkän uran myös televisio-ohjaajana. Hän kuului Helsingin Ympäristöteatterin perustajajäseniin. Laine on haudattu Kirkon hautausmaalle Espooseen. == Filmografia == * VMV 6 (1936) * Suviyön salaisuus (1945) * Kultainen kynttilänjalka (1946) * Houkutuslintu (1946) * Alaston malli karkuteillä (1953) * Siltalan pehtoori (1953) * Laivaston monnit maissa (1954) * Morsiusseppele (1954) * Laivan kannella (1954) * Putkinotko (1954) * Lähellä syntiä (1955) * Ryysyrannan Jooseppi (1955) * Lain mukaan (1956) * Yhteinen vaimomme (1956) * Ratkaisun päivät (1956) * Tirlittan (1958) * Yks' tavallinen Virtanen (1959) * Iloinen Linnanmäki (1960) * Voi veljet, mikä päivä! (1961) * Tähdet kertovat, komisario Palmu (1962) * Totuus on armoton (1963) * Rakkaus alkaa aamuyöstä (1966) * Täällä Pohjantähden alla (1968) * Näköradiomiehen ihmeelliset siekailut (1969) * Pohjantähti (1972) * Uuno Turhapuro (1973) == Lähteet == Luokka:Suomalaiset näyttelijät Luokka:Suomalaiset televisio-ohjaajat Luokka:Vuonna 1912 syntyneet Luokka:Vuonna 1998 kuolleet
Peikkohai

Peikkohai, vanhalta nimeltään kärsähai, (Mitsukurina owstoni, aiemmin Scapanorhynchus owstoni) on hidasliikkeinen syvän meren rustokala. Peikkohain kuono on pitkä ja terävä. Kuonon alla on ulostyöntyvät leuat. Peikkohain iho on pehmeä ja väriltään vaaleanpunertavan harmaa. Laji kasvaa noin kolmen metrin pituiseksi. Laji on peikkohaiden heimon (Mitsukurinidae) ainoa edustaja. Peikkohaiden luultiin kuolleen sukupuuttoon jo 100 miljoonaa vuotta sitten, kunnes ensimmäinen elävä yksilö saatiin saaliiksi Japanissa vuonna 1898. == Levinneisyys == Peikkohaita tavataan kaikilla valtamerillä. Ne viihtyvät syvällä ja niitä on tavattu yli kilometrin syvyydessä. == Ravinto == Peikkohait saalistavat kaloja, mutta hitaina uimareina ne eivät aja saalistaan takaa, vaan odottavat sen tulevan kyllin lähelle, jolloin ne avaavat suunsa nopeasti ammolleen ja imaisevat saaliin suuhunsa. == Lähteet == == Aiheesta muualla == * * * Luokka:Hait Luokka:Elävät fossiilit
Ethan Moreau

Ethan Moreau (s. 22. syyskuuta 1975 Huntsville, Ontario) on kanadalainen jääkiekkoilija, joka pelasi laitahyökkääjänä. Moreau aloitti uransa Niagara Falls Thunderissa OHL:ssä. Hän pelasi kolme kautta, ennen kuin Chicago Blackhawks varasi hänet NHL:n varaustilaisuudessa 1994. Moreau pelasi vielä yhden kauden OHL:ssä, nyt Sudbury Wolvesissa, ennen kuin Blackhawks teki hänen kanssaan sopimuksen. Ensimmäisenä kautenaan Moreau pelasi kahdeksan NHL- ottelua, kun muu kausi kului farmijoukkueessa. Seuraava kausi oli Moreaun ensimmäinen täysi vuosi NHL:ssä, ja sitä seurasi neljä kautta Blackhawksissa. Sitten 20. maaliskuuta 1999 Moreau myytiin suuressa pelaajakaupassa Chad Kilgerin, Daniel Clearyn ja Christian Laflammen kanssa Edmonton Oilersiin, ja Chicagoon matkasivat Boris Mironov, Dean McAmmond ja Jonas Elofsson. Moreau ei saavuttanut samaa pistetehokkuutta, mitä hän näytti junioriliigoissa, mutta sen sijaan hänestä kehittyi karvaava hyökkääjä ja johtaja, joka sai paljon peliaikaa kolmannessa ketjussa. Työsulkukauden hän pelasi Österreichische Eishockey-Ligassa Itävallassa EC VSV Villachissa. Vuonna 2006 Moreau teki nelivuotisen jatkosopimuksen Oilersin kanssa, ja vältti näin vapaaksi agentiksi joutumisen. Kaudeksi 2007–2008 hänestä tuli Oilersin kapteeni. Seuraavan kauden jälkeen hänet palkittiin NHL:n humanitaarisella palkinnolla King Clancy Trophyllä. 30. kesäkuuta 2010 Columbus Blue Jackets poimi Moreaun waiwers-listalta seuraansa. Columbuksen kanssa Moreau teki vuoden sopimuksen joka oli arvoltaan kaksi miljoonaa dollaria. Moreau pelasi yhden kauden Blue Jacketsissa ja teki sitten vuoden sopimuksen Los Angeles Kingsin kanssa. Moreau pelasi kauden Kingsissä ja lopetti sen jälkeen uransa. Hän jatkoi kuitenkin NHL:ssä ja aloitti kesällä 2012 työt Montreal Canadiensin kykyjenetsijänä. ==Lähteet== * * * === Viitteet === Luokka:Kanadalaiset jääkiekkoilijat Luokka:Chicago Blackhawksin varaamat pelaajat Luokka:King Clancy Memorial Trophy -voittajat Luokka:Vuonna 1975 syntyneet Luokka:Elävät henkilöt
Rättvikin suomalaismetsä

Rättvikin suomalaismetsä () sijaitsee Ruotsissa, Amungenin järven rannalla Taalainmaan ja Hälsinglandin maakuntien rajamaastossa Rättvikin kunnan pohjoisosassa. Rättvikin suomalaiskyliksi lasketaan kuuluvan Bingsjö (metsäsuomeksi Pinsjö), Dalstuga, Dådran, Finnbacka, Ejheden, Korsåsen ja Håven (metsäsuomeksi Hoavala). Alueen metsäsuomi hävisi 1800-luvun loppuun mennessä. ==Historia== Ensimmäiset suomalaisasutukset syntyivät Bingsjön alueelle 1620-luvulla, jotka olivat erillään muusta ruotsalaisasutuksesta. Vuonna 1726 Bingsjössä sijaitsi 7 taloa ja vuonna 1817 20 taloa, joissa 120 asukasta. 1900-luvun alussa Finnmarkenissa oli 700 asukasta ja nykyisin asukasluku noin 200. Bingsjössä sijaitsee vuonna 1792 rakennettu kirkko. Carl Axel Gottlund tutki alueen viimeisiä metsäsuomalaisia 1800-luvun alussa. Tuolloin vielä suomea taisi kaksi vanhaa miestä ja kolme naista. Gottlund sai kerättyä runosäkeitä ja lauluja 81-vuotiaalta naiselta Mansgårdenista.Carl Axel Gottlund: Dagbok öfver dess Resor på Finnskogarne år 1817. Falun 1984, s. 117–152. ==Lähteet== ==Aiheesta muualla== *Rättvikin suomalaismetsästä ruotsiksi Luokka:Metsäsuomalaiset Luokka:Rättvikin kunta
Nick Holmes

Nick Holmes (s. 7. tammikuuta 1971 Halifax) on englantilainen laulaja, joka on toiminut englantilaisen Paradise Lost -yhtyeen laulusolistina vuodesta 1988. Holmes aloitti uransa death metal -murinan ja ärjähtelyn voimin, mutta vaihtoi myöhemmin asteittain tyyliä, siirtyen "puhtaaseen" lauluun. Holmes kirjoittaa kaikki yhtyeensä sanoitukset. Holmes on naimisissa. Elämänkatsomukseltaan Holmes on ateisti. Syksyllä 2014 Holmes liittyi laulajaksi Bloodbath -yhtyeeseen.http://metalhammer.teamrock.com/news/2014-09-24/premiere- bloodbath-unite-in-pain-stream == Lähteet == * Nick Holmes Paradise Lostin virallisilla kotisivuilla ===Viitteet=== == Aiheesta muualla == * Encyclopaedia Metallum: Paradise Lost Luokka:Paradise Lost Luokka:Brittiläiset laulajat Luokka:Vuonna 1971 syntyneet Luokka:Elävät henkilöt
Gregor Mackintosh

Gregor ”Greg” Mackintosh on englantilainen kitaristi, joka on toiminut englantilaisen Paradise Lost -yhtyeen pääkitaristina sen perustamisesta vuonna 1988 lähtien. Mackintosh säveltää käytännössä kaikki yhtyeen kappaleet. Levyillä hän soittaa myös usein koskettimia. Mackintosh on naimisissa ja asuu Yorkissa, Englannissa. Hän soittaa kitaraa vasenkätisesti. == Lähteet == * Greg Mackintosh Paradise Lostin virallisilla kotisivuilla == Aiheesta muualla == * Encyclopaedia Metallum: Paradise Lost Luokka:Paradise Lost Luokka:Brittiläiset kitaristit Luokka:Vuonna 1970 syntyneet Luokka:Elävät henkilöt
Steve Edmondson

Steve Edmondson on englantilainen basisti, joka on soittanut englantilaisen Paradise Lost-yhtyeen basistina vuodesta 1988. Edmondson on yksi yhtyeen perustajajäsenistä. == Lähteet == * Steve Edmondson Paradise Lostin virallisilla kotisivuilla == Aiheesta muualla == * Encyclopaedia Metallum: Paradise Lost Luokka:Paradise Lost Luokka:Englantilaiset basistit Luokka:Syntymävuosi puuttuu Luokka:Elävät henkilöt
Revillagigedo Island

Revillagigedo Island on saari Alexanderin saaristossa Alaskassa. Saaren asukkaat itse eivät kutsu saarta Revillagigedoksi, vaan lyhyemmin Revillaksi. Saaren erottaa mantereesta itäpuolelta Behminsalmi, Prince of Wales Islandista lännestä Clarencensalmi ja Annette Islandista etelästä Revillagigedo Channel ja Nichols Passage. Venäläiset, brittiläiset ja espanjalaiset tutkimusmatkailijat tutkivat saarta 1700-luvulla, ja lopulta se nimettiin espanjalaisen Juan Vicente de Güemes Padilla Horcasitas y Aguayon, Revillagigedon toisen kreivin, myöhemmin Meksikon varakuninkaan mukaan vuonna 1793. Vuoden 2000 väestölaskennassa saaren asukasluku oli 13 950\. Saaren ainoat kylät ovat Ketchikan ja Saxman. Tärkeimmät elinkeinot ovat kalastus, säilykkeet, metsän hakkuu ja turismi. Hakkuualueiden ympärille on muodostunut alati liikkuvia metsurikyliä. Luokka:Alaskan saaret
Aaron Aedy

Aaron Aedy on englantilainen kitaristi, joka on toiminut englantilaisen Paradise Lost -yhtyeen komppikitaristina vuodesta 1988. Aedy on yksi yhtyeen perustajajäsenistä. Aedy on naimisissa. Kuten yhtyeen toinen kitaristi Gregor Mackintosh, myös Aedy on vasenkätinen, mutta soittaa silti kitaraa oikeakätisesti. == Lähteet == * Aaron Aedy Paradise Lostin virallisilla kotisivuilla == Aiheesta muualla == * Encyclopaedia Metallum: Paradise Lost Luokka:Paradise Lost Luokka:Englantilaiset kitaristit Luokka:Vuonna 1969 syntyneet Luokka:Elävät henkilöt
Jeff Singer

Jeff Singer on englantilainen rumpali, joka on soittanut viimeksi englantilaisen Paradise Lost -yhtyeen riveissä. Singer soitti yhtyeessä vuodesta 2004 alkaen, mutta hänestä tehtiin virallinen jäsen vasta vuonna 2007. Ensimmäisen kerran Singer oli yhtyeen koesoitossa jo vuonna 1994, mutta tuolloin Lee Morris valittiin yhtyeen jäseneksi. Eräässä haastattelussa myöhemmin yhtyeen jäsenet Greg Mackintosh ja Nick Holmes paljastivat heidän päätyneen Singerin sijasta Morrisiin, sillä koesoitossa "Jeffillä oli vaaleanpunainen rumpusetti". Elokuussa 2008 Singer jätti Paradise Lostin, päättäen keskittyä uuteen työhön ja perheeseensä. Ennen Paradise Lostia Singer soitti Blaze Bayleyn Blaze -yhtyeessä vuosina 1999–2003. Muita Singerin yhtyeitä ovat olleet Marquesa, Verra Cruz, Red Shift, Mockinbird, Crow Jayne Blue, Indigo Prime, China Beach sekä Kill 2 This. Singer on naimisissa (v. 2002, puoliso Rachael) ja yhden pojan (Charlie, s.18.11.2004) isä. == Diskografia == * Kill 2 This: Another Cross To Bare (1996) * Kill 2 This: Deviate (1998) * Sean McGravy: Dumb Angel (1999) * Blaze: Silicon Messiah (2000) * Blaze: Tenth Dimension (2002) * Blaze: As Live As It Gets (2003) * City Of God: A New Spiritual Mountain (2004) * EFS: Identity (2004) * Paradise Lost: Paradise Lost (2005) * Paradise Lost: In Requiem (2007) == Lähteet == * Jeff Singerin omat viralliset kotisivut == Aiheesta muualla == * Encyclopaedia Metallum: Paradise Lost * Jeff Singerin haastattelu Paradise Lostin kotisivuilla Luokka:Paradise Lost Luokka:Brittiläiset rumpalit Luokka:Vuonna 1971 syntyneet Luokka:Elävät henkilöt
Himangan Roima

Himangan Roima on vuonna 1936 perustettu himankalainen urheilu- ja vapaa-ajan seura. Alkuvuosina toimintaa oli monella rintamalla, mutta nyt lentopallo on seuralle merkittävin. Roiman miehet pelasivat kaudella 2007–2008 2-sarjassa. Luokka:Suomalaiset lentopalloseurat Luokka:Kalajokelaiset urheiluseurat Luokka:Himanka Luokka:Vuonna 1936 perustetut urheiluseurat Luokka:Suomen Työväen Urheiluliiton jäsenseurat
Jackass 3D

Jackass 3D (myös Jackass 3) on ensi-iltansa 15. lokakuuta 2010 saanut neljäs Jackass-elokuva. Se on jatko-osa sarjan muille elokuville Jackass: The Movielle (2002), Jackass: Number Twolle (2006) ja Jackass 2.5:lle (2007, epävirallinen). Elokuvaa alettiin kuvata tammikuussa 2008. Elokuvan kuvaukset myöhästyivät pahasti kun yksi elokuvan päätähti, Steve-O joutui mielisairaalaan pakkohoitoon maaliskuussa. Hänet myös pidätettiin epäiltynä vandalismista ja huumausainerikoksesta. Elokuva on kuvattu 3D-muodossa.http://www.imdb.com/title/tt1116184/news Elokuvassa esiintyvät nopeasti myös Duudsonit. Vuoden 2011 alussa julkaistiin DVD, Jackass 3.5. Se sisältää materiaalia, jota ei ollut sisällytetty elokuvateattereissa näytettyyn versioon. == Lähteet == Luokka:Vuoden 2010 yhdysvaltalaiset elokuvat Luokka:Jeff Tremainen ohjaamat elokuvat Luokka:3D-elokuvat Luokka:Yhdysvaltalaiset komediaelokuvat Luokka:Paramount Picturesin elokuvat
Lee Morris

Lee Morris on englantilainen rumpali. Morris tunnetaan parhaiten Paradise Lostista, jossa Morris soitti vuosina 1994-2004. Sitä ennen Morris soitti englantilaisessa Marshall Law -yhtyeessä. Tällä hetkellä Morris soittaa pop- yhtyeessä Ten. == Morrisin diskografia == * Marshall Law: Marshall Law * Marshall Law: Power Crazy -EP * Marshall Law: Power Game * Paradise Lost: Draconian Times (1995) * Paradise Lost: One Second (1997) * Paradise Lost: Host (1999) * Paradise Lost: Believe in Nothing (2001) * Paradise Lost: Symbol of Life (2002) * Paradise Lost: At the BBC (2003) (livealbumi, Morris soittaa osalla raidoista) == Lähteet == * Paradise Lostin kotisivut == Aiheesta muualla == * Encyclopaedia Metallum: Paradise Lost Luokka:Paradise Lost Luokka:Brittiläiset rumpalit Luokka:Elävät henkilöt
Momentinmuunnin

Momentinmuunnin on laite, joka säätää portaattomasti momenttia. Momentinmuuntimia käytetään muun muassa automaattivaihteistoissa kytkintä vastaavana laitteena. Kun momentinmuunnin "luistaa", voima välittyy hydrauliikkanesteen välityksellä pumppupyörältä turbiinipyörälle. Kun turbiinipyörä saavuttaa pumppupyörän pyörimisnopeuden, lukkokytkin muodostaa mekaanisen yhteyden momentinmuuntimen läpi. Toisin kuin yleisesti luullaan, momentinmuunnin ja turbiinikytkin eivät ole sama asia. Momentinmuuntimessa on kolme pääkomponenttia; pumppupyörä, turbiinipyörä ja staattoripyörä. Turbiinikytkimestä puuttuu staattoripyörä. Kun pumppupyörä pyörii suuremmalla nopeudella kuin turbiinipyörä, ohjaa staattoripyörä öljyn liikettä niin, että vääntömomentti voi jopa kaksin- tai kolminkertaistua. == Katso myös == * Nestekytkin Luokka:Autotekniikka Luokka:Voimansiirto
Matthew Archer

Matthew Archer on englantilainen rumpali. Archer tunnetaan parhaiten yhtyeestä Paradise Lost, jossa Archer soitti vuosina 1988–1994. Archer oli yksi yhtyeen perustajajäsenistä. == Diskografia == === Paradise Lost === * * * * * * * (livealbumi, Archer soittaa osalla raidoista) == Lähteet == * Paradise Lostin kotisivut == Aiheesta muualla == * Encyclopaedia Metallum: Paradise Lost Luokka:Paradise Lost Luokka:Brittiläiset rumpalit Luokka:Syntymävuosi puuttuu Luokka:Elävät henkilöt
Frans Heinonen

Frans Wiktor Heinonen (5. marraskuuta 1894 Pöytyä – 15. syyskuuta 1916 Latvia) oli suomalainen jääkäri. Hänen vanhempansa olivat työmies Gustaf Adolf Heinonen ja Vendla Fredriika Färm.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Heinonen kävi viisi luokkaa Turun suomalaista klassillista lyseota. ==Jääkärikausi== Heinonen liittyi vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 13. tammikuuta 1916 ja otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella, missä hän kaatui vartiopalvelusta suorittaessaan saadessaan kranaatin sirpaleesta otsaansa. Hänet haudattiin suomalaiseen sankarihautaan Riianlahden rannalle, Hänet on haudattu samaan hautaan Dumbeen Latsche-joen suulle saksalaisten aseveljien kanssa. Samassa haudassa lepää myös neljä muuta partiokahakoissa vuonna 1916 kaatunutta suomalaista jääkäriä: Einar Otto Evert Myntti, Emil Aleksander Kantola, Viktor Kamis ja Konrad Johan Olof Pehrsson. Kuollessaan hän oli naimaton ja kirjoilla Turussa.Suomen sotasurmat 1914–1922 ==Lähteet== * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * E. Jernström, Jääkärit maailmansodassa Sotateos oy Helsinki 1933 * Suomen sotasurmat 1914–1922 © 2001– Valtioneuvoston kanslia, Suomi Finland * Toim. Lars Westerlund, Suomalaiset ensimmäisessä maailmansodassa, Valtioneuvoston kanslian julkaisu 6/2004 ISBN 952-5354-48-2 ===Viitteet=== Luokka:Jääkärit Luokka:Vuonna 1894 syntyneet Luokka:Vuonna 1916 kuolleet
Myöhempien aikojen Kristuksen kirkko

Myöhempien aikojen Kristuksen kirkko (engl. The Latter Day Church of Christ) on myöhempien aikojen pyhien liikkeeseen kuuluva yhteisö, joka harjoittaa moniavioisuutta. Kirkko tunnetaan tavallisimmin nimellä Kingstonin klaani (engl. Kingston Clan) tai Kingstonin ryhmä (engl. Kingston Group) sitä johtavan Kingstonin suvun mukaan. Kirkko järjestettiin virallisesti vuonna 1977, jolloin Davis County Cooperative Society Inc. -yhtiön omistajat muuttivat yhtiöryppään virallisesti kirkoksi. Kooperatiivi perustettiin vuonna 1941, mutta kirkon historia ulottuu aina vuoteen 1926, jolloin Kingstonin suvun päämies Elron Kingston jätti mormonifundamantalistien liikkeen. Kingstonin suvun ja täten myös Myöhempien aikojen Kristuksen kirkon hallussa on huomattava yritysrypäs. Kirkon varat on arvioitu 200 miljoonan dollarin arvoisiksi. Kirkon päämaja on Salt Lake Cityssä Utahissa. Se jakaa Myöhempien aikojen pyhien Jeesuksen Kristuksen kirkon opinkäsitykset, mutta ei hyväksy moniavioisuuden lakkauttamista. Sen mukaan moniavioisuus on ikuinen periaate, joka on aina voimassa. Kirkko on joutunut harjoittamansa moniavioisuuden takia usein vaikeuksiin Utahissa. Syynä ovat olleet sekä sinällään kielletyt moniavioiset liitot että liittojen solmiminen läheisten sukulaisten ja alaikäisten kanssa. Esimerkiksi Kingstonin klaanin jäsen Jeremy Ortell Kingston tuomittiin 2004 vuodeksi vankeuteen hänen otettuaan 15-vuotiaan tytön LuAnn Kingstonin, joka oli sekä hänen serkkunsa että tätinsä, neljänneksi vaimokseen vuonna 1994. Myöhempien aikojen Kristuksen kirkkoon kuuluu arviolta 2000 jäsentä. Kingstonin klaanin tapa solmia sukulaisuusavioliittoja on peräisin klaanin toiselta johtajalta, John Ortell Kingstonilta, joka solmi 30 vuoden iässä avioliiton sekä veljentyttärensä Coreen Gustafsonin että sisarpuolensa Kathleen Tuckerin kanssa. Luokka:Mormonistiset kirkkokunnat
Piirustuslauta

Piirustuslauta voi tarkoittaa ainakin seuraavia asioita: * piirustuslauta, piirustuskoje: teknisen piirtämisen apuväline * piirtämisessä käytettävä tietokoneen lisävaruste, piirtopöytä, digitointilaite.